CELEX: 31982R2755
Language: el
Date: 1982-10-14 00:00:00
Title: Κανονισμός (EOK) αριθ. 2755/82 τής Επιτροπής τής 14ης Οκτωβρίου 1982 περί αποκαταστάσεως τής εφαρμογής τών δασμών γιά σάκκους, σακκίδια καί παρόμοια είδη εκ πολυαιθυλενίου τής διακρίσεως 39. 07 B V ex δ) τού Κοινού Δασμολογίου, καταγωγής Χόνγκ Κόνγκ, δικαιούχου τών προβλεπομένων από τόν κανονισμό (EOK) αριθ. 3601/81 τού Συμβουλίου δασμολογικών προτιμήσεων

Avis juridique important

|

31982R2755

Κανονισμός (EOK) αριθ. 2755/82 τής Επιτροπής τής 14ης Οκτωβρίου 1982 περί αποκαταστάσεως τής εφαρμογής τών δασμών γιά σάκκους, σακκίδια καί παρόμοια είδη εκ πολυαιθυλενίου τής διακρίσεως 39. 07 B V ex δ) τού Κοινού Δασμολογίου, καταγωγής Χόνγκ Κόνγκ, δικαιούχου τών προβλεπομένων από τόν κανονισμό (EOK) αριθ. 3601/81 τού Συμβουλίου δασμολογικών προτιμήσεων  

Επίσημη Εφημερίδα αριθ. L 291 της 15/10/1982 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 2755/82 ΤΗΣ ΕΠΙΤΡΟΠΗΣ  της 14ης Οκτωβρίου 1982  περί αποκαταστάσεως της εφαρμογής των δασμών για σάκκους, σακκίδια και παρόμοια είδη εκ πολυαιθυλενίου της διακρίσεως 39.07 B V ex δ) του Κοινού Δασμολογίου, καταγωγής Χόνγκ Κόνγκ, δικαιούχου των προβλεπομένων από τον κανονισμό (ΕΟΚ) αριθ. 3601/81 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3601/81 του Συμβουλίου της 7ης Δεκεμβρίου 1981 περί εφαρμογής των γενικευμένων δασμολογικών προτιμήσεων κατά το έτος 1982 επί ορισμένων βιομηχανικών προϊόντων καταγωγής υπό ανάπτυξη χωρών (1), και ιδίως το άρθρο 12,  Εκτιμώντας:  ότι, δυνάμει του άρθρου 1 του εν λόγω κανονισμού, τα προϊόντα του παραρτήματος Β, καταγωγής χωρών και εδαφών που αναφέρονται στο παράρτημα Γ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική επίβλεψη, η οποία στηρίζεται στην προβλεπόμενη στο άρθρο 11 βάση αναφοράς·  ότι, σύμφωνα με το εν λόγω άρθρο 11, όταν η αύξηση των εισαγωγών υπό προτιμησιακό καθεστώς των προϊόντων αυτών, καταγωγής μιας ή περισσοτέρων δικαιούχων χωρών, προκαλεί ή δύναται να προκαλέσει οικονομικές δυσχέρειες στην Κοινότητα ή σε κοινοτική περιοχή, η είσπραξη δασμών είναι δυνατόν να αποκατασταθεί αφού η Επιτροπή ανταλλάξει τις κατάλληλες πληροφορίες με τα Κράτη μέλη· για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 120 % του υψηλότερου ποσού που ίσχυσε για το 1980·  ότι, για σάκκους, σακκίδια και παρόμοια είδη εκ πολυαιθυλενίου της διακρίσεως 39.07 B V ex δ) του Κοινού Δασμολογίου, η βάση αναφοράς διαμορφώνεται σε ύψος 5 612 736 ECU· ότι, κατά την ημερομηνία της 27ης Σεπτεμβρίου 1982, οι εισαγωγές των προϊόντων αυτών στην Κοινότητα, καταγωγής Χόνγκ Κόνγκ, ανέρχονται δια συμψηφισμού στο ύψος της εν λόγω βάσεως αναφοράς· ότι η ανταλλαγή πληροφοριών, στην οποία προέβη η Επιτροπή, απέδειξε ότι η διατήρηση του προτιμησιακού καθεστώτος προκαλεί οικονομικές δυσχέρειες σε κοινοτική περιοχή· ότι κρίνεται, ως εκ τούτου, σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι του Χόνγκ Κόνγκ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 18 Οκτωβρίου 1982, η ανασταλείσα, δυνάμει του κανονισμού (ΕΟΚ) αριθ. 3601/81 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Χόνγκ Κόνγκ, στην Κοινότητα:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 39.07 Β V ex δ)  (Κώδικας NIMEXE 39.07-53  // Σάκκοι, σακκίδια και παρόμοια είδη εκ πολυαιθυλενίου  Άρθρο 2  Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Οκτωβρίου 1982.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 365 της 21. 12. 1981, σ. 1.